Návrh ROZHODNUTIE RADY o pozícii, ktorú má Európska únia zaujať v spoločnom výbore zriadenom na základe Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, pokiaľ ide o zmenu prílohy II k tejto dohode, týkajúcej sa koordinácie systémov sociálneho zabezpečenia /* COM/2014/0611 final - 2014/0283 (NLE) */





DÔVODOVÁ SPRÁVA 1. KONTEXT NÁVRHU Dňa 1. júna 2002 nadobudla platnosť Dohoda medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb („dohoda“). V prílohe II k tejto dohode sa stanovuje koordinácia systémov sociálneho zabezpečenia. Podľa článku 18 dohody môže Spoločný výbor EÚ a Švajčiarska pre voľný pohyb osôb zmeniť prílohu II k dohode. V článku 2 rozhodnutia 2002/309/ES[1] sa stanovuje, že Rada na návrh Komisie určí stanovisko, ktoré má Únia zaujať pri rozhodnutiach spoločného výboru. Aby sa zabezpečilo jednotné a správne uplatňovanie právnych predpisov EÚ a zabránilo sa administratívnym a možným právnym ťažkostiam, príloha II k dohode by mala odkazovať na všetky príslušné právne predpisy EÚ a rozhodnutia Správnej komisie pre koordináciu systémov sociálneho zabezpečenia. Príloha II k dohode preto bola nahradená rozhodnutím Spoločného výboru č. 1/2012 z 31. marca 2012. Týmto rozhodnutím sa vytvoril modernizovaný systém na koordináciu systémov sociálneho zabezpečenia, ktorý sa stal uplatniteľným v rámci EÚ od 1. mája 2010 podľa nariadenia (ES) č. 883/2004 [zmeneného nariadením (ES) č. 988/2009], vykonávacieho nariadenia č. 987/2009 a rozhodnutí a odporúčaní správnej komisie. Tieto tri nariadenia boli uplatniteľné aj na Švajčiarsko. Prílohu II k dohode je teraz potrebné zmeniť tak, aby zohľadňovala právne predpisy EÚ, ktoré odvtedy nadobudli účinnosť, najmä zmeny vykonané nariadením Komisie (EÚ) č. 1244/2010 z 9. decembra 2010[2], nariadením Európskeho parlamentu a Rady (EÚ) č. 465/2012 z 22. mája 2012[3] a nariadením Komisie (EÚ) č. 1224/2012 z 18. decembra 2012[4] v nariadení (ES) č. 883/2004[5] a nariadení (ES) č. 987/2009[6]. Komisia na tento účel predkladá návrh rozhodnutia Rady o pozícii, ktorú má Únia zaujať v spoločnom výbore zriadenom na základe dohody. Na základe rozhodnutia Súdneho dvora z 27. februára 2014 vo veci C-656/11 týkajúcej sa právneho základu na prijímanie rozhodnutí tento návrh nového rozhodnutia Rady vychádza z článku 48 Zmluvy o fungovaní Európskej únie (ZFEÚ) v spojení s článkom 218 ods. 9 tej istej zmluvy. Návrh zohľadňuje znenie návrhu rozhodnutia Spoločného výboru, ktoré bolo dohodnuté na úrovni jednotlivých útvarov so švajčiarskymi orgánmi 14. marca 2013, a podporuje konzistentné uplatňovanie právnych predpisov EÚ týkajúcich sa koordinácie systémov sociálneho zabezpečenia medzi EÚ a Švajčiarskom. Príloha II k tejto dohode by sa mala tiež zmeniť tak, aby zohľadňovala švajčiarsky federálny zákon o doplnkových dávkach zo 6. októbra 2006. Uvedeným právnym aktom bol nahradený akt z 19. marca 1965. Dôvodom pre nový právny predpis bolo všeobecné prehodnotenie rozdelenia úloh medzi federálnym štátom a kantónmi a ich financovania. Novým predpisom neboli zmenené dávky ani podmienky oprávnenosti. Charakteristiky a účel dávok zostávajú úplne rovnaké. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Verzia prílohy II v pripojenom návrhu je výsledkom technických diskusií, do ktorých sa zapojili odborníci v oblasti sociálneho zabezpečenia, najmä zo švajčiarskej správy sociálneho zabezpečenia a z Európskej únie. Aktualizácia prílohy II k dohode prispeje k zjednodušeniu a zmodernizovaniu koordinácie systémov sociálneho zabezpečenia medzi Švajčiarskom a členskými štátmi EÚ, predovšetkým vykonávaním nariadenia (EÚ) č. 465/2012. Bude to mať pozitívny vplyv v porovnaní s existujúcimi právnymi predpismi a povedie k zlepšeniu administratívnych postupov pre všetkých používateľov nariadení vrátane vnútroštátnych orgánov sociálneho zabezpečenia, zamestnávateľov (najmä malých a stredných podnikov) a jednotlivých občanov. 3. VPLYV NA ROZPOČET Návrh nemá vplyv na rozpočet EÚ. 2014/0283 (NLE) Návrh ROZHODNUTIE RADY o pozícii, ktorú má Európska únia zaujať v spoločnom výbore zriadenom na základe Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, pokiaľ ide o zmenu prílohy II k tejto dohode, týkajúcej sa koordinácie systémov sociálneho zabezpečenia RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 48 v spojení s článkom 218 ods. 9, so zreteľom na rozhodnutie Rady a Komisie 2002/309/ES, Euratom o dohode o vedeckej a technologickej spolupráci zo 4. apríla 2002 o uzavretí siedmich dohôd so Švajčiarskou konfederáciou[7], a najmä na jeho článok 2, so zreteľom na návrh Európskej komisie, keďže: (1) Dohoda medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (ďalej len „dohoda“) nadobudla platnosť 1. júna 2002. (2) V článku 18 dohody sa ustanovuje, že spoločný výbor môže rozhodnutím prijať zmeny dohody vrátane zmien prílohy II k dohode, ktorej predmetom je koordinácia systémov sociálneho zabezpečenia. (3) Aby sa zabezpečilo jednotné uplatňovanie právnych predpisov Únie a aby sa predišlo administratívnym a možným právnym ťažkostiam, je potrebné zmeniť prílohu II k dohode s cieľom začleniť nové právne akty Únie, na ktoré dohoda v súčasnosti neodkazuje. (4) Pozícia Únie v spoločnom výbore by preto mala vychádzať z návrhu rozhodnutia uvedeného v prílohe k tomuto rozhodnutiu, ROZHODLA TAKTO: Článok 1 Pozícia, ktorú má Európska únia zaujať v spoločnom výbore zriadenom podľa článku 14 Dohody z 21. júna 1999 medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, vychádza z návrhu rozhodnutia spoločného výboru uvedeného v prílohe k tomuto rozhodnutiu. Zástupcovia Únie v spoločnom výbore môžu odsúhlasiť menšie zmeny v návrhu rozhodnutia bez ďalšieho rozhodnutia Rady. Článok 2 Rozhodnutie spoločného výboru sa po jeho prijatí uverejní v Úradnom vestníku Európskej únie. Článok 3 Toto rozhodnutie nadobúda účinnosť […]. V Bruseli Za Radu predseda [1] Rozhodnutie Rady a Komisie 2002/309/ES, Euratom o dohode o vedeckej a technologickej spolupráci zo 4. apríla 2002 o uzavretí siedmich dohôd so Švajčiarskou konfederáciou. [2] Ú. v. EÚ L 338, 22.12.2010, s. 35. [3] Ú. v. EÚ L 149, 8.6.2012, s. 4. [4] Ú. v. EÚ L 349, 19.12.2012, s. 45. [5] Ú. v. EÚ L 166, 30.4.2004, s. 1. Opravené znenie v Ú. v. EÚ L 200, 7.6. 2004, s. 1; nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia. [6] Ú. v. ES L 284, 30.10.2009, s. 1; nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia. [7] Ú. v. ES L 114, 30.4.2002, s. 1. PRÍLOHA Návrh Rozhodnutie č. 1/2014 spoločného výboru zriadeného na základe Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb z 21. júna 1999, ktorým sa mení príloha II k uvedenej dohode, týkajúca sa koordinácie systémov sociálneho zabezpečenia SPOLOČNÝ VÝBOR, so zreteľom na Dohodu medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb[1] („dohoda“), a najmä na jej články 14 a 18, keďže: (1) Dohoda bola podpísaná 21. júna 1999 a nadobudla platnosť 1. júna 2002. (2) Príloha II k dohode, týkajúca sa koordinácie systémov sociálneho zabezpečenia, bola nahradená rozhodnutím spoločného výboru č. 1/2012 z 31. marca 2012[2]. (3) Príloha II k dohode by sa mala aktualizovať, aby zohľadňovala nové právne akty legislatívy Európskej únie, ktoré odvtedy nadobudli účinnosť, najmä zmeny nariadenia Európskeho parlamentu a Rady (ES) č. 883/2004[3] a nariadenia Európskeho parlamentu a Rady (ES) č. 987/2009[4], ktoré prinieslo nariadenie Komisie (EÚ) č. 1244/2010[5], nariadenie Európskeho parlamentu a Rady (EÚ) č. 465/2012[6] a nariadenie Komisie (EÚ) č. 1224/2012[7]. (4) Mali by sa zohľadniť aj rozhodnutia a odporúčania, ktoré prijala Správna komisia pre koordináciu systémov sociálneho zabezpečenia na vykonávanie nariadenia (ES) č. 883/2004 a nariadenia (ES) č. 987/2009 po nadobudnutí účinnosti rozhodnutia spoločného výboru č. 1/2012. (5) Príloha II k dohode by sa mala aktualizovať v súlade so zmenami príslušných právnych aktov Európskej únie, ROZHODOL TAKTO: Článok 1 Príloha II k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (ďalej len „dohoda“) sa mení v súlade prílohou k tomuto rozhodnutiu. Článok 2 Toto rozhodnutie je vypracované v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické. Článok 3 Toto rozhodnutie nadobúda účinnosť prvým dňom druhého mesiaca nasledujúceho po dátume jeho prijatia spoločným výborom. V Bruseli Za Spoločný výbor predseda tajomníci PRÍLOHA Príloha II k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb sa mení takto: 1. V oddiele A, časti: Právne akty, na ktoré sa odkazuje, bod 1, sa slová „zmenené a doplnené nariadením Európskeho parlamentu a Rady (ES) č. 988/2009 zo 16. septembra 2009, ktorým sa mení a dopĺňa nariadenie (ES) č. 883/2004 o koordinácii systémov sociálneho zabezpečenia a určuje sa obsah jeho príloh[8]“ nahrádzajú takto: „zmenené: · nariadením Európskeho parlamentu a Rady (ES) č. 988/2009 zo 16. septembra 2009, ktorým sa mení nariadenie (ES) č. 883/2004 o koordinácii systémov sociálneho zabezpečenia a určuje sa obsah jeho príloh[9], · nariadením Komisie (EÚ) č. 1244/2010 z 9. decembra 2010, ktorým sa mení nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004[10], · nariadením Európskeho parlamentu a Rady (EÚ) č. 465/2012 z 22. mája 2012, ktorým sa mení nariadenie (ES) č. 883/2004 o koordinácii systémov sociálneho zabezpečenia a nariadenie (ES) č. 987/2009, ktorým sa stanovuje postup vykonávania nariadenia (ES) č. 883/2004[11], · nariadením Komisie (EÚ) č. 1224/2012 z 18. decembra 2012, ktorým sa mení nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004[12].“. 2. V oddiele A: Právne akty, na ktoré sa odkazuje, v bode 1 pod nadpisom „Na účely tejto dohody sa nariadenie (ES) č. 883/2004 upravuje takto:“ sa záznam v písm. h bode 1, a to slová „federálny zákon o doplnkových dávkach z 19. marca 1965)“ nahrádzajú takto: „federálny zákon o doplnkových dávkach zo 6. októbra 2006“. 3. V oddiele A: Právne akty, na ktoré sa odkazuje, v bode 2 sa za slová „Nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia[13]“ vkladá tento text: „zmenené: · nariadením Komisie (EÚ) č. 1244/2010 z 9. decembra 2010, ktorým sa mení nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004[14], · nariadením Európskeho parlamentu a Rady (EÚ) č. 465/2012 z 22. mája 2012, ktorým sa mení nariadenie (ES) č. 883/2004 o koordinácii systémov sociálneho zabezpečenia a nariadenie (ES) č. 987/2009, ktorým sa stanovuje postup vykonávania nariadenia (ES) č. 883/2004[15], · nariadením Komisie (EÚ) č. 1224/2012 z 18. decembra 2012, ktorým sa mení nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004[16].“. 4. V oddiele A: Právne akty, na ktoré sa odkazuje, v bode 2 sa pod nadpisom „Na účely tejto dohody sa nariadenie (ES) č. 987/2009 upravuje takto:“ vypúšťajú tieto slová: „Dojednanie medzi Švajčiarskom a Talianskom zo 20. decembra 2005, ktorým sa stanovujú osobitné postupy na náhradu dávok zdravotnej starostlivosti“. 5. V oddiele B: Právne akty, ktoré musia zmluvné strany náležite zohľadniť, sa za bod 21 dopĺňa tento text: „22. Rozhodnutie Správnej komisie pre koordináciu systémov sociálneho zabezpečenia č. E2 z 3. marca 2010 o stanovení postupu riadenia zmien týkajúcich sa údajov subjektov vymedzených v článku 1 nariadenia Európskeho parlamentu a Rady (ES) č. 883/2004, ktoré sú uvedené v elektronickom adresári tvoriacom neoddeliteľnú súčasť EESSI[17], 23. Rozhodnutie Správnej komisie pre koordináciu systémov sociálneho zabezpečenia č. E3 z 19. októbra 2011 o prechodnom období definovanom v článku 95 nariadenia Európskeho parlamentu a Rady (ES) č. 987/2009[18], 24. Rozhodnutie Správnej komisie pre koordináciu systémov sociálneho zabezpečenia č. H6 zo 16. decembra 2010 o uplatňovaní určitých zásad týkajúcich sa sčítania dôb podľa článku 6 nariadenia (ES) č. 883/2004 o koordinácii systémov sociálneho zabezpečenia[19], 25. Rozhodnutie Správnej komisie pre koordináciu systémov sociálneho zabezpečenia č. S8 z 15. júna 2011 o uznaní nároku na protézy, väčšie prístroje alebo iné významné vecné dávky na základe článku 33 nariadenia (ES) č. 883/2004 o koordinácii systémov sociálneho zabezpečenia[20], 26. Rozhodnutie Správnej komisie pre koordináciu systémov sociálneho zabezpečenia č. U4 z 13. decembra 2011 o postupoch náhrady podľa článku 65 ods. 6 a 7 nariadenia (ES) č. 883/2004 a článku 70 nariadenia (ES) č. 987/2009[21]. 6. V oddiele C: Právne akty, ktoré vezmú zmluvné strany na vedomie, sa za bod 2 dopĺňa tento text: „3. Odporúčanie Správnej komisie pre koordináciu systémov sociálneho zabezpečenia č. S1 z 15. marca 2012, týkajúce sa finančných aspektov cezhraničného darcovstva orgánov[22].“. [1] Ú. v. ES L 114, 30.4.2002, s. 6. [2] Ú. v. EÚ L 103, 13.4.2012, s. 51. [3] Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, 30.4.2004, s. 1. Oprava uverejnená v Ú. v. EÚ L 200, 7.6.2004, s. 1). [4] Nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (Ú. v. EÚ L 284, 30.10.2009, s. 1). [5] Nariadenie Komisie (EÚ) č. 1244/2010 z 9. decembra 2010 (Ú. v. EÚ L 338, 22.12.2010, s. 35). [6] Nariadenie Európskeho parlamentu a Rady (EÚ) č. 465/2012 z 22. mája 2012 (Ú. v. EÚ L 149, 8.6.2012, s. 4). [7] Nariadenie Komisie (EÚ) č. 1224/2012 z 18. decembra 2012 (Ú. v. EÚ L 349, 19.12.2012, s. 45). [8] Ú. v. EÚ L 284, 30.10.2009, s. 43. [9] Ú. v. EÚ L 284, 30.10.2009, s. 43. [10] Ú. v. EÚ L 338, 22.12.2010, s. 35. [11] Ú. v. EÚ L 149, 8.6.2012, s. 4. [12] Ú. v. EÚ L 349, 19.12.2012, s. 45. [13] Ú. v. EÚ L 284, 30.10.2009, s. 1. [14] Ú. v. EÚ L 338, 22.12.2010, s. 35. [15] Ú. v. EÚ L 149, 8.6.2012, s. 4. [16] Ú. v. EÚ L 349, 19.12.2012, s. 45. [17] Ú. v. EÚ C 187, 10.7.2010, s. 5. (Electronic Exchange of Social Security Information – elektronická výmena informácií o sociálnom zabezpečení). [18] Ú. v. EÚ C 12, 14.1.2012, s. 6. [19] Ú. v. EÚ C 45, 12.2.2011, s. 5. [20] Ú. v. EÚ C 262, 6.9.2011, s. 6. [21] Ú. v. EÚ C 57, 25.2.2012, s. 4. [22] Ú. v. EÚ C 240, 10.8.2012, s. 3.